ร้านอาหารเกาหลีฮาลาลแห่งแรกของกรุงเทพ

การเดินทาง หากมาทางสุขุมวิท 71 ร้านอยู่หัวมุมซอยปรีดีพนมยงค์ 31. หรือมาทางสุขุมวิท 63 เข้าซอยเอกมัย 12 จะออกหน้าปากซอยปรีดีพนมยงค์ 31 (มาทางนี้รถติดน้อยกว่า)

ที่จอดรถ หาได้ไม่ยาก เลี้ยวเข้าไปจอดในซอยปรีดีพนมงค์ 31 ได้เลย โซนนี้มีร้านอาหารเกาหลีมากมาย แต่ฮาลาลมีเพียงร้านนี้เท่านั้น

บรรยากาศร้าน น่าเข้าไปนั่งมากๆ ตกแต่งสวยงามน่ารัก ถ่ายรูปได้หลายมุม มีรูปเมนูอาหารเรียงราย ชี้สั่งได้เลย ภายในร้านเปิดทีวีช่องเกาหลีให้ดู ได้บรรยากาศมากๆ

การบริการ พนักงานเป็นกันเอง มีทั้งคนไทยมุสลิมและเกาหลีแท้

สำหรับเมนูอร่อยที่แนะนำ คือ ต๊อกคัลบี(เนื้อและไก่) พร้อมข้าวสวยและซุปกิมจิร้อนๆ(ควันขึ้นเลย) และเกี๊ยวไส้ผัก 
ส่วนอื่นๆเช่น จาจางมยอน(เส้นหมี่เกาหลีราดด้วยซอสหวาน) ข้าวผัดกิมจิ ถือว่ากินได้หากยังไม่เคยลอง
ตามรูปข้างล่าง

ส่วนสถานที่ละหมาดสำหรับมุสลิมยังไม่มีเป็นสัดส่วน มีเพียงมุมห้องข้างในสำหรับพนักงานเท่านั้น(แต่ขอละหมาดได้)